
A középiskolai filozófia oktatás, a filozófia szerepe és a nőkérdés Kornis Gyula munkássága alapján

A magyar filozófiatörténet, kultúr-és oktatáspolitika korszakában jelentős alakja, Kornis Gyula munkásságából három kiválasztott művet mutatok be és teszem az elemzésem tárgyává. A Filozófia a középiskolában (1910) című művében lehetséges programokat vázol fel a filozófiai oktatás és a filozófiai szellemű oktatás elérésére. Nagyszabású célja az ifjúság szellemi nevelése, amelyben a filozófiát kitüntetett eszközként kívánja használni. A bölcsészeti kar jelentősége a tudományegyetemen (1918) című beszéde szerint a filozófiaoktatást védelmeznünk kell az azt fenyegető krízisekkel szemben. A filozófia az egyetemet és a tudományokat összetartó erő, amely a világ szétesését is hivatott megakadályozni. Harmadik fő témánk a Nők az egyetemen (1925) című műve, amely a női emancipációs törekvésekre reflektálva jött létre. A tanulmány bemutatja Kornis és kora művelt társadalmi rétegének elgondolását a női intelligencia kapcsán. Fő kérdésük szerint hasznos és kívánatos-e, hogy nők is egyetemi hallgatókká válhassanak? Kornis ezen művén keresztül kívánom bemutatni a 20. század eleji magyar értelmiség mérsékelt álláspontját a női oktatás kérdésében és az idealisztikus terveit a filozófia oktatás tekintetében. A dolgozatom eredményeként két inkonzisztenciára kívánok rámutatni. Először a 19-20. század fordulóján tevékenykedő filozófusok az oktatás és a filozófia fejlesztésével tervezték elérni a nemzeti modernizációt, azonban huzakodtak a női oktatás lehetőségétől. Másodszor a nők számára elérhető tudományos pálya elleni érvek és a századfordulós hazai filozófiai élet helyzete sokban hasonlított egymásra. Mindkettő receptív jellegű és a zsenialitást nélkülöző, illetve hiányoló.



